**App-versjon av ”Nasjonal brukerhåndbok i medisinsk biokjemi”**

”Nasjonal brukerhåndbok i medisinsk biokjemi” gir oppdatert informasjon om ulike analysers bakgrunn, indikasjon, tolkning, referanseområder, prøvetakingsrutiner, analytisk/biologisk variasjon. Boken utgis i regi av ”Norsk Forbund for Medisinsk Biokjemi”.

Det faglige innholdet i boken har nå gjennomgått en omfattende revisjon som har involvert 60 forfattere hvorav 42 er spesialister i medisinsk biokjemi og 28 har doktorgrad.

Boken er gratis tilgjengelig på [www.brukerhandboken.no](http://www.brukerhandboken.no) og er nå også publisert i app-versjon.App’en heter **”Medisinsk biokjemi”** og er tilgjengelig på både iOS (iPhone, iPad)- og på Android plattform. Den kan lastes ned fra App Store og Google Play og er gratis. Det er lagt vekt på god søkefunksjon og brukervennlig navigering.

Både app-versjonen og nettversjonen vil bli oppdatert fortløpende og app-brukere vil da umiddelbart få melding om oppdateringen.

Vi vil være takknemlig for tilbakemelding om feil, mangler og forbedringer både når det gjelder analysebeskrivelser og brukervennlighet. Innspill sendes til atle.brun@helse-bergen.no .

Vennlig hilsen redaktørgruppen

*Tor-Arne Hagve*

*Gunhild Garmo Hov*

*Atle Brun*

*Morten Lindberg*

*Arne Åsberg*